ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1922/96 υποβολή: Wolfgang Kreissl-Dφrfler (V) προς την Επιτροπή (16 Iουλίου 1996)

Θέμα: Μεταφορές ζώων - Βαυαρία: Μονάδες μαζικής εκτροφής ζώων

1. Σε ποια σημεία υπάρχουν μονάδες μαζικής εκτροφής ζώων;

2. Ποιοί διευθύνουν τις μονάδες μαζικής εκτροφής ζώων;

3. Ποια είναι η παραγωγική ικανότητα των μονάδων μαζικής εκτροφής ζώων;

4. Ποια είδη ζώων εκτρέφονται σε μονάδες μαζικής εκτροφής ζώων;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1917/96, E-1918/96, E-1920/96 και E-1922/96 (1η Αυγούστου 1996)

Δεδομένου ότι η Επιτροπή δεν διαθέτει πληροφορίες ή δεν διαθέτει επαρκείς και ενημερωμένες πληροφορίες, δεν είναι σε θέση να απαντήσει στα ερωτήματα που της έχουν τεθεί. Γι' αυτό το λόγο, καθώς και για λόγους αρμοδιότητας, η Επιτροπή συνιστά στο Αξιότιμο Μέλος του Κοινοβουλίου να απευθυνθεί στις γερμανικές αρχές και μεταξύ αυτών στις αρχές της Βαυαρίας.
ΓΡΑΠΤΗ ΕΡΩΤΗΣΗ E-1198/96 υποβολή: Richard Howitt (PSE) προς την Επιτροπή (15 Μαΐου 1996)

Θέμα: Βιομηχανικές εγκαταστάσεις για την επεξεργασία των υδάτων στο ΟΙΚΟS plc, νήσος CANVEY, Έσεξ

Γνωρίζει η Επιτροπή σχετικά με τις περιπτώσεις ανακύκλωσης πετρελαίου μέσσω της εφαρμογής της τεχνολογίας του ύδατος σε μία βιομηχανική μονάδα, και μπορεί να αναφέρει σχετικά παραδείγματα σε άλλα κράτη μέλη; Στον βαθμό που η διεργασία αυτή αναπτύσσεται κατά καινοτόμο τρόπο, ποια ακριβώς προγράμματα κοινοτικής χρηματοδότησης διατίθενται στο πλαίσιο των οποίων ένα τέτοιο έργο θα μπορούσε να εγκριθεί για χρηματοδότηση;

Απάντηση της κας Bjerregaard εξ ονόματος της Επιτροπής (1η Ιουλίου 1996)

Η Επιτροπή δεν έχει υπόψη της να υπάρχει τεχνολογία με την ονομασία αυτή και έτσι, δυστυχώς, δεν μπορεί να μνημονευθεί κανένα σχετικό παράδειγμα. Η φύση της τεχνολογίας δεν προκύπτει σαφώς από την ορολογία που χρησιμοποιείται στη συγκεκριμένη ερώτηση.
ΓΡΑΠΤΗ ΕΡΩΤΗΣΗ E-1649/96 υποβολή: Hiltrud Breyer (V) προς την Επιτροπή (24 Iουνίου 1996)

Θέμα: Ανεπίτρεπτες ενισχύσεις διαμέσου της Ηλεκτρικής Εταιρείας Αμβούργου (HEW)

1. Γνωρίζει η Επιτροπή ότι η HEW (της οποίας κύριος μέτοχος είναι ο Δήμος Αμβούργου), στα πλαίσια ειδικής τιμολόγησης μεγάλων καταναλωτών, πωλεί ηλεκτρική ενέργεια σε επιχειρήσεις όπως η Hamburger Stahlwerke και η Vereinte Aluminiumwerke σε τιμές ντάμπιγκ;

2. Κοινοποιήθηκαν αυτές οι περιπτώσεις ενίσχυσης;

3. Θεωρεί η Επιτροπή ως ερείσματα κατά της παραβάσεως των κανόνων των ενισχύσεων την ενεργοποίηση των άρθρων 91 και 92 της Συνθήκης ΕΟΚ;

Απάντηση του κ. Van Miert εξ ονόματος της Επιτροπής (17 Ιουλίου 1996)

1. Η Επιτροπή δεν έλαβε καμία κοινοποίηση για κρατική ενίσχυση υπέρ της Vereinte Aluminiumwerke και της Hamburger Stahlwerke GmbH υπό μορφή υπερβολικά χαμηλών τιμών για την παροχή ηλεκτρικής ενέργειας εκ μέρους της Hamburgische Electricitδtswerke.

2. Επίσης, η Επιτροπή δεν διαθέτει κανένα στοιχείο για την ύπαρξη καλυμένων κρατικών ενισχύσεων, οι οποίες χορηγούνται υπό μορφή ειδικών τιμών για την παροχή ηλεκτρικής ενέργειας στις δύο αυτές επιχειρήσεις.

3. Μετά την ερώτηση του αξιότιμου μέλου του Κοινοβουλίου, η Επιτροπή θα ζητήσει περαιτέρω πληροφοριακά στοιχεία προκειμένου να ερευνήσει το ζήτημα, και, εφόσον το κρίνει απαραίτητο, θα λάβει τα ενδεικνυόμενα μέτρα.
ΓΡΑΠΤΗ ΕΡΩΤΗΣΗ E-1328/96 υποβολή: Salvador Jovι Peres (GUE/NGL) και Pedro Marset Campos (GUE/NGL) προς την Επιτροπή (3 Iουνίου 1996)

Θέμα: Εισαγωγές οίνου από τρίτες χώρες

Λαμβανομένων υπόψη των υφισταμένων διαφορών μεταξύ των ποσοτήτων εισαγόμενων οίνων που είναι καταγεγραμμένες από τα τελωνεία και των ποσοτήτων οίνων που διατίθενται στο εμπόριο,

Δεδομένου ότι, σε μεγάλο βαθμό, οι εισαγωγές οίνου αφορούν λευκούς οίνους, ενώ, σε εμπορικό επίπεδο, το μεγαλύτερο τμήμα των εισαγωγών αφορούν ερυθρούς οίνους,

Έχοντας υπόψη ότι οι εισαγωγές μούστου υπερβαίνουν κατά πολύ τις συνήθεις ποσότητες,

Έχοντας υπόψη ότι περιοδικώς ανακαλύπτονται εισαγόμενοι οίνοι οι οποίοι κυκλοφορούν ως κοινοτικοί,

Δεδομένου ότι οι καταστάσεις αυτές υπονομεύουν σε μεγάλο βαθμό την κοινοτική αγορά και το εισόδημα των αμπελουργών,

1. Διαθέτει εγγυήσεις η Επιτροπή ότι έχουν εκτελεσθεί με τη δέουσα αυστηρότητα όλοι οι έλεγχοι στα κράτη μέλη στα οποία πραγματοποιήθηκε μεγάλο ποσοστό εισαγωγών;

2. Σκοπεύει η Επιτροπή να προβεί σε έκτακτη επαλήθευση όσον αφορά την εκτέλεση των ελέγχων και να εξετάσει τις συνέπεις της κατάστασης που δημιουργήθηκε λόγω των εισαγωγών;

3. Μπορεί να αναφέρει η Επιτροπή εάν οι έλεγχοι που διενεργούνται στο κάθε κράτος μέλος είναι αξιόπιστοι;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1280/96, E-1324/96 και E-1328/96 (18 Ιουνίου 1996)

Η Επιτροπή διαπίστωσε επίσης ότι οι εισαγωγές οίνων προέλευσης τρίτων χωρών, και κυρίως προέλευσης Αργεντινής, προς την Ισπανία, αυξήθηκαν σημαντικά κατά την τελευταία περίοδο εμπορίας.

Η Επιτροπή, ενημερώθηκε, μέσω του τύπου, για φήμες σύμφωνα με τις οποίες έγιναν διάφορες παρατυπίες σχετικά με το θέμα αυτό. Πρέπει να τονισθεί ότι οι έλεγχοι κατά την εισαγωγή εμπίπτουν στην αρμοδιότητα των κρατών μελών. Σχετικά με το θέμα αυτό, η Επιτροπή έχει δηλώσει επανειλημμένα στα κράτη μέλη ότι πρέπει να γίνεται αυστηρός έλεγχος των εισαγωγών από τους εθνικούς οργανισμούς ελέγχου.

Αν και μέχρι σήμερα η Επιτροπή δεν έχει λάβει καμία επίσημη καταγγελία σχετικά με παράτυπες εισαγωγές, ήρθε ωστόσο σε επαφή με τους εθνικούς οργανισμούς ελέγχου για να επιστήσει συγκεκριμένα την προσοχή τους στις εν λόγω εισαγωγές και στη μετέπειτα χρησιμοποίησή τους στην εμπορική αλυσίδα. Επιπλέον, οι οργανισμοί ελέγχου ανέλαβαν τη διεξαγωγή έρευνας για τις εν λόγω εισαγωγές, της οποίας τα αποτελέσματα αναμένονται.
ΓΡΑΠΤΗ ΕΡΩΤΗΣΗ P-1575/96 υποβολή: Raymonde Dury (PSE) προς την Επιτροπή (12 Ιουνίου 1996)

Θέμα: Τιμή των μάατγες

Κατά την έναρξη της ετήσιας περιόδου κατανάλωσης μάατγες οι παραγωγοί είχαν εξηγήσει ότι η τιμή του προϊόντος αυτού είχε διπλασιασθεί σε σχέση με το 1995 λόγω της περιοριστικής πολιτικής των αλιευτικών ποσοστώσεων που επέβαλε η Ευρωπαϊκή Ένωση.

Δύναται η Επιτροπή να επιβεβαιώσει τα ανωτέρω; Η αύξηση της τιμής των ιχθύων παρατηρήθηκε σε όλες τις χώρες της Ευρωπαϊκής Ένωσης; Ισχύει το αυτό για όλα τα είδη;

Απάντηση της κας Bonino εξ ονόματος της Επιτροπής (1η Ιουλίου 1996)

Οι ποσοστώσεις αλιείας συνιστούν ένα από τα στοιχεία της πολιτικής διατήρησης και διαχείρισης των αλιευτικών πόρων. Στο πλαίσιο αυτό, το Συμβούλιο καθόρισε το σύνολο των επιτρεπόμενων αλιευμάτων για τη ρέγγα, για το έτος 1996, σε επίπεδο αισθητά κατώτερο από το επίπεδο του έτους 1995.

Η κατάσταση αυτή δεν εξηγεί από μόνη της την αύξηση της τιμής του maatjes, δεδομένου ότι η διαδικασία καθορισμού των τιμών εξαρτάται από πολλούς άλλους παράγοντες εκτός από τη διαθεσιμότητα πόρων.

Ωστόσο, εάν η μέση τιμή για την εκφορτωμένη νωπή ρέγγα έχει αυξηθεί σημαντικά στη Δανία κατά τη διάρκεια των πρώτων μηνών του 1996, σε σχέση με το 1995, η κατάσταση δεν είναι η ίδια σε πολλά άλλα κράτη.

Για τους περισσότερους από τους εν λόγω ιχθείς, η εξέλιξη των τιμών μακροπρόθεσμα, υποδεικνύει την προοδευτική μείωση αυτών.
ΓΡΑΠΤΗ ΕΡΩΤΗΣΗ E-2327/96 υποβολή: Gianni Tamino (V) προς την Επιτροπή (27 Αυγούστου 1996)

Θέμα: Καθεστώς αντιστάθμισης για το βόειο κρέας

Η ΑΙΜΑ (Υπηρεσία παρέμβασης στη γεωργική αγορά), με την εγκύκλιο αριθ. 18 της 16ης Ιουλίου 1996, καθόρισε τις προϋποθέσεις εφαρμογής του καθεστώτος αντιστάθμισης, εγκρίνοντας ποσόν 125 δισ. λιρών από κοινοτικά και εθνικά κονδύλια για τους παραγωγούς βοείου κρέατος, για τα ζώα που εσφάγησαν μεταξύ 01/05/96 και 15/08/96.

Θεωρεί η Επιτροπή ότι όσα ορίζει η εγκύκλιος είναι σύμφωνα με τις ευρωπαϊκές κατευθυντήριες γραμμές;

Συγκεκριμένα, θεωρεί η Επιτροπή νόμιμη την απόφαση του ιταλικού κράτους να χορηγήσει πρόσθετη αντιστάθμιση για τα ζώα το βάρος των οποίων υπερβαίνει τα 470 κιλά, δηλαδή υπερβαίνει τα 400-410 κιλά που προβλέπει η Ένωση;

Απάντηση του κ. Fischler εξ ονόματος της Επιτροπής (26 Σεπτεμβρίου 1996)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-1071/96 υποβολή: Richard Howitt (PSE) προς την Επιτροπή (13 Μαΐου 1996)

Θέμα: Προβλήματα αλιείας στο Essex και Kent

Αποδέχεται η Επιτροπή το γεγονός ότι οι κανονισμοί της κοινής αλιευτικής πολιτικής έχουν σαν αποτέλεσμα τη δημιουργία «Ευρωαλιευτικών σκαφών» 70-80 ποδιών με σκοπό τη χρησιμοποίηση τεχνικών επεξεργασίας των αλιευτικών προϊόντων επί του σκάφους, αλλά τα οποία επιτρέπεται να απομακρυνθούν μόνο τρία μίλια από την ακτή; Συμφωνεί, ακόμα η Επιτροπή με το γεγονός ότι μικρότερα, κάτω από 10 μέτρα, σκάφη κατασκευάζονται ακριβώς για να αποφύγουν τα όρια αυτά; Εάν όχι, τι διαβήματα σκοπεύει να πραγματοποιήσει για να διορθώσει αυτές τις διαστρεβλώσεις και ανισότητες στην αγορά καθώς και τις προσπάθειες αποφυγής της πειθάρχησης στους στόχους σωστής τυποποίησης;

Κοινή απάντηση του κας Bonino εξ ονόματος της Επιτροπής στις γραπτές ερωτήσεις E-1071/96, E-1072/96 και E-1073/96 (6 Ιουνίου 1996)

Κοινοτική ενισχύση παρέχεται για τα μέτρα που εγκρίνονται βάσει των κοινοτικών προγραμμάτων για την αλιεία στο πλαίσιο του κανονισμού (ΕΚ) αριθ. 3699/93 της 21 Δεκεμβρίου 1993 ((ΕΕ αριθ. L 346, 31.12.1993 )). Μεμονωμένα αλιευτικά έργα, συμπεριλαμβανομένων της κατασκευής ή του εκσυγχρονισμού αλιευτικών σκαφών, στα οποία αναφέρεται το Αξιότιμο Μέλος του Κοινοβουλίου, εξετάζονται από το κράτος μέλος σύμφωνα με το προαναφερθέν πρόγραμμα και λαμβανομένων υπόψη των στόχων για τη μείωση της χωρητικότητας που καθορίζονται στα πολυετή προγράμματα προσανατολισμού (ΠΠΠ) για τον αλιευτικό στόλο του Ηνωμένου Βασιλείου.

Η Επιτροπή δεν πιστεύει ότι τα προαναφερθέντα μέτρα ευνοούν την κατασκευή ή τον εκσυγχρονισμό σκαφών με συγκεκριμένο μήκος, σχεδιασμό ή τύπο αλιευτικών εργαλείων. Επίσης, δεν είναι ορθό να λεχθεί ότι τα κίνητρα χρησιμοποιούνται για τη χρηματοδότηση της κατασκευής νέων σκαφών μήκους κάτω των δέκα μέτρων με στόχο να παρακαμφθούν η τήρηση των κανόνων διατήρησης ή οι εδαφικοί περιορισμοί.

Ο σκοπός ενός μέτρου όπως ο παροπλισμός είναι να μειωθεί η αλιευτική δυναμικότητα σύμφωνα με τους στόχους του ΠΠΠ. Το πρόγραμμα παροπλισμού του Ηνωμένου Βασιλείου απαιτεί την παράδοση και την κατάργηση της άδειας του παροπλιζόμενου σκάφους. Η χωρητικότητα του στόλου επομένως μειώνεται, ασχέτως του αν ο πλοιοκτήτης αγοράζει μια άλλη ισχύουσα άδεια ή όχι. Το μέτρο εκπληροί τον σκοπό για τον οποίο θεσπίστηκε, μειώνοντας το μέγεθος του αλιευτικού στόλου του Ηνωμένου Βασιλείου.

Εφόσον η εθνική νομοθεσία δεν αντιβαίνει στις θεμελιώδεις αρχές της συνθήκης ΕΚ και ιδίως στην απαγόρευση των διακρίσεων, και εφόσον οι εξαιρέσεις από τη φορολογία δεν ισοδυναμούν με παράνομες κρατικές ενισχύσεις, το κοινοτικό δίκαιο δεν μπορεί να περιορίσει την αυτονομία ενός κράτους μέλους σε θέματα φορολογίας. Τα κράτη μέλη μπορούν να εφαρμόζουν το δικό τους εργατικό και φορολογικό δίκαιο όσον αφορά θέματα εισοδήματος, εφόσον συμμορφώνονται με τη Συνθήκη και δεν παρακωλύεται η επίτευξη των στόχων της κοινής αλιευτικής πολιτικής.
ΓΡΑΠΤΗ ΕΡΩΤΗΣΗ E-1131/96 υποβολή: Amedeo Amadeo (NI) προς την Επιτροπή (13 Μαΐου 1996)

Θέμα: Εκπομπή αερίων ρύπων από μη οδικά κινητά μηχανήματα

Η πρόταση οδηγίας COM(95) 350 ((ΕΕ C 328 της 07.12.1995, σελ. 1 )) προβλέπει την επιβολή προτύπων όσον αφορά τις εκπομπές ρύπων και την καθιέρωση διαδικασίας έγκρισης για τους κινητήρες που τοποθετούνται σε μη οδικά κινητά μηχανήματα, π.χ. εκσκαφείς, περονοφόρα ανυψωτικά οχήματα ή μηχανικούς ισοπεδωτές. Ωστόσο, ο τομέας αυτός, ο οποίος μέχρι πρότινος δεν αποτελούσε αντικείμενο νομοθεσίας, θα πρέπει να ελέγχεται με αποτελεμσατικά οικονομικά μέσα, υπολογίζοντας το κόστος ανά τόνο μείωσης της εκπομπής αερίων ρύπων. Η αγορά κινητήρων αυτού του τύπου είναι ευρύτατη, περιλαμβάνει αναρίθμητες εφαρμογές και είναι προς το συμφέρον της βιομηχανίας να υπάρξει σύντομα νομοθετική ρύθμιση και εναρμόνιση των ρυθμίσεων του τομέα με τις ισχύουσες ρυθμίσεις στις ΗΠΑ, εις τρόπον ώστε η εγκυρότητα των σχετικών πιστοποιητικών να αναγνωρίζεται και στις δύο περιοχές.

Προτίθεται η Επιτροπή να αναλάβει ενέργειες για την αμοιβαία αναγνώριση των πιστοποιητικών που εκδίδουν οι ομόλογες αμερικανικές και ευρωπαϊκές αρχές;

Απάντηση της κας Bjerregaard εξ ονόματος της Επιτροπής (3 Ιουλίου 1996)

Η πρόταση (για οδηγία του Κοινοβουλίου και του Συμβουλίου σχετικά με την σύγκλιση των νομοθεσιών των κρατών μελών που αφορούν τα ληπτέα μέτρα κατά των εκπομπών αερίων και σωματιδιακών ρύπων από μηχανές εσωτερικής καύσεως εγκαθιστάμενες σε μη οδικά κινητά μηχανήματα) είναι συμβατή με τις αντίστοιχες διατάξεις των Ηνωμένων Πολιτειών (που θεσπίστηκαν τον Ιούνιο του 1994) σχετικά με τις διαδικασίες μετρήσεως και τις οριακές τιμές για το Στάδιο Ι. Θα πρόκειται για την πρώτη διατλαντική συμβατή νομοθεσία σχετικά με τις κινητές πηγές ρυπάνσεως.

Η Επιτροπή είναι εξουσιοδοτημένη από το Συμβούλιο να προβαίνει σε διαπραγματεύσεις με ορισμένες τρίτες χώρες, όπως οι Ηνωμένες Πολιτείες, όσον αφορά την αμοιβαία αναγνώριση δοκιμών και πιστοποιητικών συμμόρφωσης που εκδίδονται από αρμόδιους φορείς. Όταν εκδοθεί η οδηγία, το θέμα αυτό θα μπορούσε να συμπεριληφθεί στις διαπραγματεύσεις. Εν πάση περιπτώσει, δεν πρόκειται για θέμα που εμπίπτει στην εν λόγω οδηγία.
ΓΡΑΠΤΗ ΕΡΩΤΗΣΗ E-1363/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων από την δημοσιονομική θέση Β7-7000 (Πρόγραμμα για τη δημοκρατία στις χώρες της Κεντρικής και της Ανατολικής Ευρώπης), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1363/96, E-1367/96 και E-1368/96 (10 Ιουλίου 1996)

Η Επιτροπή φροντίζει να διασφαλίζει όσο το δυνατό μεγαλύτερη διαφάνεια όσον αφορά γενικά την εφαρμογή του κοινοτικού προϋπολογισμού και ιδιαίτερα τα χρηματοδοτικά μέσα που έχουν άμεση σχέση με τα Δικαιώματα του Ανθρώπου.

Όσον αφορά τα κονδύλια Β7-7000, 7040 και Β7-7070, παρέχεται μια συγκεκριμένη πληροφόρηση. Στο τέλος κάθε οικονομικού έτους, αποστέλλεται στον πρόεδρο του Κοινοβουλίου καθώς και τον Πρόεδρο της αρμόδιας κοινοβουλευτικής επιτροπής έκθεση σχετικά με την χρησιμοποίηση των προαναφερθέντων κονδυλίων συνοδευόμενη από πλήρη κατάσταση των συλλόγων, μη κυβερνητικών οργανώσεων και άλλων οργανισμών που έλαβαν επιχορήγηση, καθώς και το ακριβές ποσό κάθε επιχορήγησης.

Κατά τη διάρκεια του έτους μια έκθεση σχετικά με τη χρησιμοποίηση του συνόλου των κονδυλίων του προϋπολογισμού που διατίθενται για τα δικαιώματα του Ανθρώπου αποτέλεσε το αντικείμενο ανακοίνωσης της Επιτροπής ((Έγγρ. COM (95) 191 τελικό )).

Οι πληροφορίες που ζητεί το Αξιότιμο Μέλος του Κοινοβουλίου περιλαμβάνονται στα προαναφερθέντα έγγραφα.
ΓΡΑΠΤΗ ΕΡΩΤΗΣΗ P-1760/96 υποβολή: Daniel Fιret (NI) προς την Επιτροπή (20 Iουνίου 1996)

Θέμα: Η αναγνώριση της ειδικότητας της αισθητικής ιατρικής από την Ευρωπαϊκή Ένωση

Η οδηγία αριθ. 93/16/ΕΟΚ ((ΕΕ L 165 της 07.07.1993, σελ. 1 )) του Συμβουλίου που στόχευε στη διευκόλυνση της ελεύθερης κυκλοφορίας των γιατρών και την αμοιβαία αναγνώριση των διπλωμάτων τους, προβλέπει την αναγνώριση της ειδικότητας της αισθητικής ιατρικής, η οποία διαφέρει από την ειδικότητα της αισθητικής χειρουργικής;

Ενώ η ειδικότητα του αισθητικού χειρούργου είναι, στην ουσία, αναγνωρισμένη, η ειδικότητα της αισθητικής ιατρικής δεν είναι επαρκώς καθορισμένη.

Ενώ υπάρχει όλο και σημαντικότερη ζήτηση σε αυτόν τον τομέα (μεσοθεραπεία, ηλεκτροθεραπεία, λιποαφαίρεση,...) διαπιστώνομε ότι, στο πλαίσιο της Ευρωπαϊκής Ένωσης, οι νομοθεσίες που αφορούν αυτό το επάγγελμα παρουσιάζουν μεγάλες διαφορές, πράγμα που οδηγεί συχνά σε αυθαιρεσίες και στην άσκηση επαγγέλματος από μη ειδικευμένους γιατρούς, εις βάρος των ασθενών.

Κατά συνέπεια, θα ήταν αναγκαίο να αναγνωρισθεί από την ΕΕ η ειδικότητα της αισθητικής ιατρικής, προκειμένου να επιτραπεί η εγκατάσταση σε όλο το έδαφος της ΕΕ των γιατρών αυτής της ειδικότητας και να καταστεί δυνατή η νομική τους κατοχύρωση.

Δεν πιστεύει η Επιτροπή ότι είναι αναγκαίο να συμπληρωθεί η υπάρχουσα νομοθεσία και να υποβληθεί πρόταση για την αναγνώριση της ειδικότητας της αισθητικής ιατρικής στην ΕΕ;

Απάντηση του κ. M. Monti εξ ονόματος της Επιτροπής (11 Ιουλίου 1996)

Στην Επιτροπή δεν υποβλήθηκε καμία αίτηση για αναγνώριση της αισθητικής ιατρικής στο πλαίσιο της οδηγίας 93/16/ΕΟΚ του Συμβουλίου. Εν πάση περιπτώσει, για την αναγνώριση αυτή πρέπει να υποβληθεί αίτηση υποστηριζόμενη από πολλά κράτη μέλη τα οποία αναγνωρίζουν την εν λόγω ειδικότητα. Εξάλλου, πρέπει επίσης να ανταποκρίνεται σε μία πραγματική ανάγκη όσον αφορά το δικαίωμα εγκατάστασης και παροχής υπηρεσιών, γεγονός το οποίο δεν έχει προς το παρόν αποδειχθεί.
ΓΡΑΠΤΗ ΕΡΩΤΗΣΗ E-1368/96 υποβολή: Jean-Yves Le Gallou (NI) προς την Επιτροπή (3 Iουνίου 1996)

Θέμα: Κοινοτικές επιχορηγήσεις προς ενώσεις, ΜΚΟ και διαφόρους οργανισμούς

Δύναται η Επιτροπή να ανακοινώσει τόν πλήρη κατάλογο των ενώσεων, ΜΚΟ ή οργανισμών που επωφελούνται κοινοτικών επιχορηγήσεων για την δημοσιονομική θέση Β7-707 (υποστήριξη στα κέντρα αποκατάστασης θυμάτων βασανιστηρίων και στις οργανώσεις που προσφέρουν συγκεκριμένη βοήθεια στα θύματα των παραβιάσεων των ανθρώπινων δικαιωμάτων), καθώς και το ακριβές ποσό των επιχορηγήσεων αυτών κατά την τελευταίο λήξαν οικονομικό έτος;

Κοινή απάντηση του κ. Van den Broek εξ ονόματος της Επιτροπής στις γραπτές ερωτήσεις E-1363/96, E-1367/96 και E-1368/96 (10 Ιουλίου 1996)

Η Επιτροπή φροντίζει να διασφαλίζει όσο το δυνατό μεγαλύτερη διαφάνεια όσον αφορά γενικά την εφαρμογή του κοινοτικού προϋπολογισμού και ιδιαίτερα τα χρηματοδοτικά μέσα που έχουν άμεση σχέση με τα Δικαιώματα του Ανθρώπου.

Όσον αφορά τα κονδύλια Β7-7000, 7040 και Β7-7070, παρέχεται μια συγκεκριμένη πληροφόρηση. Στο τέλος κάθε οικονομικού έτους, αποστέλλεται στον πρόεδρο του Κοινοβουλίου καθώς και τον Πρόεδρο της αρμόδιας κοινοβουλευτικής επιτροπής έκθεση σχετικά με την χρησιμοποίηση των προαναφερθέντων κονδυλίων συνοδευόμενη από πλήρη κατάσταση των συλλόγων, μη κυβερνητικών οργανώσεων και άλλων οργανισμών που έλαβαν επιχορήγηση, καθώς και το ακριβές ποσό κάθε επιχορήγησης.

Κατά τη διάρκεια του έτους μια έκθεση σχετικά με τη χρησιμοποίηση του συνόλου των κονδυλίων του προϋπολογισμού που διατίθενται για τα δικαιώματα του Ανθρώπου αποτέλεσε το αντικείμενο ανακοίνωσης της Επιτροπής ((Έγγρ. COM (95) 191 τελικό )).

Οι πληροφορίες που ζητεί το Αξιότιμο Μέλος του Κοινοβουλίου περιλαμβάνονται στα προαναφερθέντα έγγραφα.
ΓΡΑΠΤΗ ΕΡΩΤΗΣΗ E-0902/96 υποβολή: Roberta Angelilli (NI) προς την Επιτροπή (23 Απριλίου 1996)

Θέμα: Καθυστερήσεις στην εφαρμογή των διαρθρωτικών ταμείων στην Ιταλία για την περίοδο 1994-1999

Κατά τη διάρκεια επισκέψεως του ιταλού υπουργού προϋπολογισμού κ. Mario Arcelli στις Βρυξέλλες, η Επίτροπος κ. Wulf-Mathies ανέφερε ότι η απορρόφηση κονδυλίων των διαρθρωτικών ταμείων που προορίζονται για την Ιταλία κυμάνθηκε κατά την περίοδο 1994-1995 σε εξαιρετικά χαμηλά επίπεδα.

Επιπλέον, σε ό, τι αφορά την περίοδο 1994-1999, μόνον το 2,5% των πιστώσεων που προβλέπονται για το Mezzogiorno φέρεται να έχει απορροφηθεί, ενώ το ποσοστό απορρόφησης στην παρούσα φάση έπρεπε να είχε ανέλθει στο 30%.

Θα μπορούσε η Επιτροπή να παράσχει έναν ολοκληρωμένο πίνακα με την πορεία απορρόφησης των πιστώσεων στο πλαίσιο των διαφόρων στόχων των διαρθρωτικών ταμείων στην Ιταλία;

Επιπλέον, ποιές πρωτοβουλίες προτίθεται να αναλάβει η Επιτροπή έναντι της Ιταλίας;

Απάντηση της κ. Wulf-Mathies εξ ονόματος της Επιτροπής (25 Ιουνίου 1996)

Σύμφωνα με πρόσφατες πληροφορίες που διαβίβασαν οι ιταλικές αρχές όσον αφορά την περίοδο του σημερινού προγραμματισμού, το συνολικό επίπεδο των δαπανών που χρηματοδοτούνται από κοινού από τα Διαρθρωτικά Ταμεία, παρουσιάζεται ως εξής για την περίοδο από 1ης Ιανουαρίου 1994 έως 31 Δεκεμβρίου 1995:

>TABLE>

(1) Οι αριθμοί αυτοί δεν συμπεριλαμβάνουν τις κοινοτικές πρωτοβουλίες. (2) Το % αναφέρεται στις συνολικές δαπάνες που έχουν προγραμματισθεί για την περίοδο 1994-1999 (1994-1996 για το στόχο 2). (3) Μέχρι της 28.02.1996.

Πριν από αρκετό διάστημα, η Επιτροπή εξέφρασε την ανησυχία της όσον αφορά το χαμηλό ποσοστό εφαρμογής των προγραμμάτων των διαρθρωτικών ταμείων στην Ιταλία. Για το λόγο αυτό συνήψε από το 1995 συμφωνία με τις κεντρικές και περιφερειακές ιταλικές αρχές για ένα σύνολο μέτρων που στοχεύουν στη βελτίωση της διαχείρισης των προγραμμάτων των διαρθρωτικών ταμείων. Η Επιτροπή θεωρεί ότι τα μέτρα αυτά είναι αποφασιστικής σημασίας για τη βελτίωση της χρησιμοποίησης των διαρθρωτικών ταμείων στην Ιταλία και παρακολουθεί πολύ στενά την εφαρμογή της εν λόγω συμφωνίας.
ΓΡΑΠΤΗ ΕΡΩΤΗΣΗ E-1860/96 υποβολή: Ursula Schleicher (PPE) προς την Επιτροπή (5 Iουλίου 1996)

Θέμα: Επιπτώσεις των νομοθετικών διαδικασιών

Σε ποιες περιπτώσεις δεν εγκρίθηκε τελικά πρόταση της Επιτροπής, λόγω του ότι το Συμβούλιο δεν περάτωσε την δεύτερή του ανάγνωση εντός της εις το άρθρο 189 Γ σημείο στ) της Συνθήκης ΕΚ προβλεπόμενης προθεσμίας τριών μηνών;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1860/96 και E-1861/96 (5 Αυγούστου 1996)

Μετά την εφαρμογή της Ενιαίας Ευρωπαϊκής Πράξης, δεν σημειώθηκαν παρά 7 περιπτώσεις απόρριψης μιας κοινής θέσης εκ μέρους του Κοινοβουλίου στο πλαίσιο της διαδικασίας συνεργασίας.

Οι περιπτώσεις αυτές ήταν οι ακόλουθες:

- προστασία των εργαζομένων από τους κινδύνους που συνδέονται με την έκθεση στο βενζόλιο (12.10.1988) 7

- γλυκαντικές ουσίες που χρησιμοποιούνται στα τρόφιμα (13.5.1992) 7

- κατανάλωση ενέργειας από τις συσκευές οικιακής χρήσης (8.7.1992) 7

- μέγιστη ισχύς δίτροχων ή τρίτροχων οχημάτων με κινητήρα (27.10.1993) 7

- εκπομπές οι οποίες προέρχονται από τις μεγάλες μονάδες παραγωγής ενέργειας από καύσιμες ύλες (14.12.1994) 7

- αποτέφρωση επικίνδυνων απορριμμάτων (14.12.1994) 7

- απόρριψη αποβλήτων (22.5.1996).

Σε τρεις περιπτώσεις (κατανάλωση ενέργειας από τις συσκευές οικιακής χρήσης, εκπομπές των μεγάλων μονάδων παραγωγής ενέργειας από καύσιμες ύλες, αποτέφρωση επικίνδυνων απορριμμάτων), υπήρξε ομοφωνία στο Συμβούλιο και τελικά εγκρίθηκε η νομοθεσία. Πρέπει εντούτοις να σημειωθεί ότι το μοναδικό σημείο ασυμφωνίας με το Κοινοβούλιο στο φάκελο που αφορά την κατανάλωση ενέργειας από τις συσκευές οικιακής χρήσης αφορούσε την επιτροπολογία, πρόβλημα το οποίο έκτοτε επιλύθηκε μέσω της διοργανικής συμφωνίας σχετικά με ένα modus vivendi.

Σε μια περίπτωση (μέγιστη ισχύς των δίτροχων και τρίτροχων οχημάτων), η απορριπτική ψήφος εκδόθηκε ακριβώς πριν από την έναρξη ισχύος της Συνθήκης για την Ευρωπαϊκή Ένωση και έκτοτε ερμηνεύθυκε ως «πρόθεση απόρριψης της κοινής θέσης» δυνάμει του άρθρου 189 Β παράγρ. 2 σημείο γ). Εν συνεχεία,το ζήτημα επιλύθηκε κατά τη διαδικασία συμφιλίωσης, εφόσον η πρόταση υπεβλήθη στη διαδικασία συναπόφασης.

Στην περίπτωση της προστασίας των εργαζομένων από την έκθεση στο βενζόλιο, η νομοθεσία απορρίφθηκε, αλλά το βασικό ζήτημα όσον αφορά την ενημέρωση και τη διαβούλευση με τους εργαζομένους αποτέλεσε εν συνεχεία αντικείμενο χωριστής πρότασης, η οποία πέρασε επιτυχώς όλα τα στάδια της διαδικασίας συνεργασίας.

Μετά την απόρριψη της κοινής θέσης όσον αφορά τις γλυκαντικές ουσίες στα τρόφιμα, η Επιτροπή αποφάσισε να αντικαταστήσει την πρότασή της με ένα σύνολο νέων προτάσεων. Η ίδια προσέγγιση προτείνεται για την πρόταση που αφορά την απαλλαγή από τα απόβλητα, την οποία η Επιτροπή προτίθεται να αντικαταστήσει με νέα πρόταση ευθύς μόλις αυτό θα είναι δυνατόν.